Cuneiform Tablet POAT 15 (L29 569)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-na ḫi-na-a ša ki-ma ku-a-tí ù PÚZUR-a-šùr a-na pu-šu-ke-en₆ qí-bi-ma 28.33333 ma-na KÙ.BABBAR ú 1.66666 ma-na KÙ.GI DINGIR-ma-lik ub-lam 6.83333 GÍN.TA KÙ.BABBAR-ap-šu 11.33333 ma-na 3 GÍN ŠU.NÍGIN 39.83333 ma-na KÙ.BABBAR-ap-kà ŠÀ.BA 4 GÚ 20 ma-na 3.33333 GÍN AN.NA ku-nu-ku 40 ma-na AN.NA qá-tim 16 GÍN.TA ú 6 GÍN KÙ.BABBAR ni-ik-bu-us KÙ.BABBAR-áp-šu 18.83333 ma-na 1 GÍN 1 me-at 10 ku-ta-nu ša qá-tim qá-dum ša li-wi-tim 8 {TÚG}ku-ta-nu SIG₅ 2 TÚG-kà-am-sú-tum 11.5 ma-na 0.66666 GÍN KÙ.BABBAR it-bu-lu 6 ANŠE ṣa-lá-mu 2 ma-na KÙ.BABBAR ší-im-šu-nu 13 GÍN ú-nu-sú-nu 3 GÍN ú-ku-ul-ta-šu-nu 4.5 GÍN ša sá-i-tim 15 GÍN KÙ.BABBAR DINGIR-ma-lik il₅-qé um-ma šu-ut-ma da-a-at ṣú-ḫa-ri 0.33333 ma-na 1 GÍN KÙ.BABBAR lu i-na sà-ú-dim lu i-na i-ší-ra-tim im-ṭí 2 ma-na KÙ.BABBAR a-na ḫu-bu-li-kà a-na im-dí-lim ni-dí-in mì-ma a-nim DINGIR-ma-lik i-ra-de₈-a-kum ší-tí KÙ.BABBAR-pí-kà 4.33333 ma-na 5 GÍN 26 {TÚG}ku-ta-nu 2 ma-na KÙ.BABBAR it-bu-lu 1 ANŠE 0.33333 ma-na 1.5 GÍN ší-im-šu 5 ma-na AN.NA qá-tim 0.33333 ma-na KÙ.BABBAR-ap-šu 2.5 GÍN KÙ.BABBAR ú-nu-ut ANŠE 18 GÍN wa-ṣí-tum 0.33333 ma-na 3 GÍN KÙ.BABBAR a-na ANŠE ni-iš-qú-ul me-et 15 ma-na AN.NA ku-nu-ki-ni mì-ma a-nim {d}UTU-ba-ni i-ra-de₈-a-kum KÙ.BABBAR ša šé-ep DINGIR-ma-lik gám-ra-kum